b"\n_START_ARTICLE_\nAntonio Espinosa Cerrato\n_START_SECTION_\nBiografia\n_START_PARAGRAPH_\nOriginari de la prov\xc3\xadncia de Ciudad Real, el 1971 es va traslladar amb la seva fam\xc3\xadlia a Manresa, on viu des d'aleshores. Diplomat en Relacions Laborals i m\xc3\xa0ster en Tributaci\xc3\xb3 i assessoria fiscal i financera, des de 1990 es dedica a la consultoria empresarial. Afiliat a C's des del 2006, n'\xc3\xa9s el coordinador i portaveu a l'agrupaci\xc3\xb3 de la Catalunya Central, membre del consell general i, des del 2008, pertany al comit\xc3\xa8 executiu del partit, com a responsable de la secretaria d'Estudis i Programes. El juny de 2012 form\xc3\xa0 part del consell assessor de l'Institut Catal\xc3\xa0 de Finances.  _NEWLINE_A les eleccions municipals de 2015 fou escollit regidor de l'ajuntament de Manresa com a cap de llista del partit, c\xc3\xa0rrec que va renunciar quan fou elegit diputat a les eleccions al Parlament de Catalunya de 2015. A les eleccions de 2017 fou reescollit diputat."